Više o Lokacijskim uslugama i privatnosti

Lokacijske usluge omogućavaju aplikacijama i internetskim stranicama prikupljanje i uporabu informacija na temelju trenutne lokacije vašeg računala. Vaša približna lokacija određuje se pomoću informacija iz lokalnih Wi-Fi mreža, koje zatim prikupljaju Lokacijske usluge na način koji vas osobno ne identificira.

Kad upotrebljavate Spotlight ili Spotlight preporuke u Safariju, lokacija vašeg Maca u trenutku unošenja upita za pretragu u Spotlight ili Safari šalje se tvrtki Apple kako bi Spotlight preporuke učinila relevantnijima i poboljšala ostale Apple proizvode i usluge. Isključite li Lokacijske usluge za Spotlight prijedloge ili Safari prijedloge, vaša precizna lokacija neće biti poslana Appleu. Za isporuku relevantnih prijedloga za pretraživanja Apple može koristiti IP adresu vaše internetske veze da bi otprilike odredio vašu lokaciju na način da je usporedi sa zemljopisnom regijom.

Aplikacije kojima ste dopustili uporabu Lokacijskih usluga pojavljuju se u prozoru Privatnost u postavkama Sigurnosti i privatnosti. Potvrdne kućice pokazuju jesu li Lokacijske usluge za neku aplikaciju uključene ili isključene. Ako ne želite dopustiti Lokacijske usluge za jednu ili više aplikacija, možete ih isključiti odznačavanjem potvrdne kućice pokraj aplikacije. Ako isključite Lokacijske usluge za neku aplikaciju, dobit ćete upit o ponovnom uključivanju lokacijskih usluga sljedeći put kada ta aplikacija pokuša upotrijebiti vaše lokacijske podatke.

Možete također potpuno isključiti Lokacijske usluge odznačavanjem Omogući lokacijske usluge u prozoru Privatnost u postavkama Sigurnosti i privatnosti. Čak i ako onemogućite Lokacijske usluge, aplikacije i internetske stranice drugih proizvođača još uvijek mogu na druge načine odrediti vašu lokaciju. Ipak, iz sigurnosnih razloga, lokacijske informacije vašeg Maca mogu se koristiti kod hitnih poziva kako bi se pomoglo hitnim službama, bez obzira jesu li Lokacijske usluge uključene.

Ako dopustite korištenje svoje trenutne lokacije aplikacijama i internetskim stranicama drugih proizvođača, podložni ste njihovim uvjetima i pravilima privatnosti, a ne Appleovim pravilima privatnosti. Trebali biste pregledati njihove uvjete i pravila o zaštiti privatnosti kako biste razumjeli način na koji se odnose i kako koriste vaše informacije o lokaciji.

Uporabom tih značajki, slažete se i potvrđujete da Apple i njegove podružnice i agenti smiju odašiljati, prikupljati, održavati, obrađivati i koristiti prethodno opisane informacije. 

Informacije koje prikupi Apple u svakom će se trenutku tretirati u skladu s Appleovim pravilima privatnosti, koja možete pročitati na www.apple.com/hr/privacy.